แนวโน้ม SET พักฐาน นลท.จับตาประชุม BOJ วันนี้
โบรกฯมองตลาดหุ้นไทยเช้านี้แกว่งไซด์เวย์พักตัวต่อเนื่อง หลังงบแบงก์สหรัฐฯ ออกมาต่ำคาด ขณะที่ราคาน้ำมันเพิ่มขึ้นสร้างความกังวลต่อเงินเฟ้อ และเฟดกลับมาเร่งขึ้นดอกเบี้ย พร้อมให้แนวรับที่1,675 จุด และ แนวต้าน 1,685 จุด
โบรกฯมองตลาดหุ้นไทยเช้านี้แกว่งไซด์เวย์พักตัวต่อเนื่อง หลังงบแบงก์สหรัฐฯ ออกมาต่ำคาด ขณะที่ราคาน้ำมันเพิ่มขึ้นสร้างความกังวลต่อเงินเฟ้อ และเฟดกลับมาเร่งขึ้นดอกเบี้ย พร้อมให้แนวรับที่1,675 จุด และ แนวต้าน 1,685 จุด
18 ม.ค. 2566

นายมงคล พ่วงเภตรา ผู้ช่วยกรรมการผู้จัดการฝ่ายกลยุทธ์ลงทุนหลักทรัพย์ บล.ดาโอ (ประเทศไทย) เปิดเผยว่า ดัชนีตลาดหุ้นไทยวันนี้มีทิศทางแกว่งไซด์เวย์ในทิศทางของการพักตัวต่อเนื่อง หลังจากที่ผลประกอบการของธนาคารพาณิชย์ในสหรัฐออกมาต่ำกว่าคาด ขณะที่ราคาน้ำมันที่ปรับตัวเพิ่มสูงขึ้นมาจะเป็นแรงกดดันให้ความกังวลต่อเงินเฟ้อ และ ธนาคารกลางสหรัฐ (เฟด) กลับมาเร่งปรับขึ้นดอกเบี้ยอีกครั้ง
นอกจากนี้ประเทศจีนเตรียมเข้าสู่ช่วงวันหยุดยาวเนื่องในเทศกาลวันตรุษจีน จะส่งผลให้ปริมาณการซื้อขายเบาบางลง โดยในวันนี้ยังคงต้องติดตามผลประชุมนโยบายการเงินของธนาคารกลางญี่ปุ่น (BOJ) ที่จะออกมาด้วย
พร้อมให้แนวรับที่ 1,675 จุด และ แนวต้าน 1,685 จุด